# Woven Hand inviterer Ring Them Bells med på tour

Siden udgivelsen af deres første single, “Technicolor”, er det gået hurtigt for det danske støjrock-band [Ring Them Bells](https://www.facebook.com/ringthembellscopenhagen" \t "_blank), der til september spiller i Lille VEGA som support for amerikanske [Woven Hand](http://www.wovenhand.com/" \t "_blank).

**Personligt inviteret**Efter at have hørt et udvalg af Ring Them Bells' numre, har Woven Hands grundlægger, David Eugene Edwards, personligt inviteret kvartetten med på turné i Skandinavien og Holland. Her skal de spille support på fem af Woven Hands europæiske datoer, hvoraf den første er i Lille VEGA.

**Stærke live-kræfter**Ring Them Bells er et hyperenergisk liveband, som med afsæt i støjrocken skaber et lydbillede, hvor effektfulde riffs og veldrejede melodier er i centrum. Hvis du vil høre mere, kan singlen "Tecnicolor" frit downloades på Ring Them Bells' [hjemmeside](http://www.ringthembells.dk/" \t "_blank).

Woven Hand (support: Ring Them Bells) / 6. september i Lille VEGA – [Læs mere og køb billet](http://vega.dk/arrangementer/woven-hand-8080.html" \t "_blank)